
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 136
                                                                din 30 iunie 2023
privind darea în folosință gratuită a unui spațiu către Tribunalul Mureș

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 21.696/21.06.2023 şi la Consiliul Local Sighișoara cu nr. 21.949/23.06.2023, de referatul de aprobare, înregistrat cu nr. 21.694/21.06.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa cu nr. 2.351/13.06.2023, înregistrată la Municipiul Sighișoara cu nr. 20.769/13.06.2023, înaintată de către Tribunalul Mureș, prin care, cu referire la adresa nr. 380/25.10.2022, înregistrată la Municipiul Sighișoara cu nr. 34.258/26.10.2022, înaintată de către Judecătoria Sighișoara, și implicit cu referire la Hotărârea Consiliului Local Sighișoara nr. 114/26.05.2023, se pune în vedere faptul că Tribunalul Mureș este ordonator terțiar de credite și autoritate contractantă pentru Judecătoria Sighișoara, având atribuții inclusiv în ceea ce privește încheierea și administrarea contractelor încheiate în numele și pe seama Judecătoriei Sighișoara;

Având în vedere faptul că spațiul situat în Municipiul Sighișoara, str. Piața Muzeului, nr. 7, aflat la demisolul clădirii Primăriei Municipiului Sighișoara, în suprafață totală de 21 mp., compus dintr-o încăpere, este parte a imobilului înscris în C.F. nr. 59.105 Sighișoara, cu nr. top. 59.105 - C1, proprietatea Municipiului Sighișoara;

Dat fiind faptul că spațiul menționat mai sus este cuprins în listele de inventar ale Municipiului Sighișoara cu nr. 1.6.4.5.002;

Dat fiind că spațiul situat la demisolul clădirii Primăriei Municipiului Sighișoara este liber și poate fi transmis în folosință către Tribunalul Mureș pentru Judecătoria Sighișoara, cu destinația de spațiu arhivă pentru documentele rezultate din activitatea acestei din urmă instanțe;

Având în vedere prevederile art. 858 - 865 și cele ale art. 874 - 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 108 lit. ,,d” și ale art. 349 - 353 din aceasta;

Având în vedere că imobilul situat în Municipiul Sighișoara, str. Piața Muzeului, nr. 7, în care este situat spațiul, nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;
Având în vedere Raportul de specialitate al Biroului Logistic și Administrativ, înregistrat cu nr. 21.692/21.06.2023, prin care se propune darea în folosință gratuită a unui spațiu către Tribunalul Mureș;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. ,,c”, alin. (6) lit. ,,a” și alin. (14), art. 139 alin. (1) și alin. (3) lit. ,,g” și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

 H O T Ă R Ă Ş T E:     

Art. 1. Se aprobă darea în folosință gratuită către Tribunalul Mureș, pentru o perioadă de 5 (cinci) ani, a spațiului situat în Municipiul Sighișoara, str. Piața Muzeului, nr. 7, aflat la demisolul clădirii Primăriei Municipiului Sighișoara, în suprafață totală de 21 mp., compus dintr-o încăpere, parte a imobilului înscris în C.F. nr. 59.105 Sighișoara, cu nr. top. 59.105 - C1, având valoare de inventar, potrivit fișei mijlocului fix de 9.546.097,13 lei, cu destinația de spațiu arhivă pentru Judecătoria Sighișoara.
Art. 2. Obligațiile Tribunalului Mureș și modalitățile de angajare a răspunderii sunt prevăzute în contractul de folosință gratuită, potrivit anexei, care face parte integrantă din prezenta hotărâre.

Art. 3.  Predarea spațiului se va face în termen de 30 de zile de la data adoptării prezentei hotărâri, prin proces - verbal de predare - primire ce va constitui anexă la contractul de folosință gratuită.

Art. 4. Cu data adoptării prezentei, Hotărârea Consiliului Local Sighișoara nr. 114/26.05.2023 privind darea în folosință gratuită a unui spațiu către Judecătoria Sighișoara, își încetează valabilitatea și aplicabilitatea.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Logistic și Administrativ, Biroul Buget, Contabilitate, Salarizare – Direcția Economică, Biroul Juridic din cadrul Municipiului Sighişoara și Tribunalul Mureș.

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Stupariu Călin              
                                                Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Biroul Logistic și Administrativ;
  1 ex. Biroul Buget, Contabilitate, Salarizare – Direcţia Economică;

  1 ex. Biroul Juridic;
  1 ex. Tribunalul Mureș.
11 ex.  
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 136/30.06.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


